Diari Oficial de la Generalitat Valenciana


Sumari del DOGV 6288, del 14-06-2010 (2010/6749)

ACORD d'11 de juny de 2010, del Consell, pel qual es dóna publicitat a les taules retributives a què fa referència la disposició addicional vuitena del Decret Llei 3/2010, de 4 de juny, del Consell, de mesures urgents en matèria de retribucions en l'àmbit del sector públic valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6749


Data del document
:   11-06-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

Anàlisi jurídica

 Descriptors 

:   * remuneració del treball
    * legislació
    * funcionari
    * reducció de salaris
    * personal docent

ACORD d'11 de juny de 2010, del Consell, pel qual es dóna publicitat a les taules retributives a què fa referència la disposició addicional vuitena del Decret Llei 3/2010, de 4 de juny, del Consell, de mesures urgents en matèria de retribucions en l'àmbit del sector públic valencià. [2010/6749]
El Consell, en la reunió del dia 11 de juny de 2010, va adoptar l'acord següent:
El Govern de la Nació, mitjançant el Reial Decret Llei 8/2010, de 20 de maig, va adoptar un conjunt de mesures extraordinàries per a la reducció del dèficit públic. En el capítol I del reial decret llei mencionat s'inclouen tota una sèrie de disposicions dirigides a reduir el conjunt de les retribucions del sector públic en un 5% en termes anuals. A estes disposicions, en la majoria, se les ha dotat del caràcter de bàsiques a l'empara dels articles 149.1.13ª, 149.1.18ª i 156.1 de la Constitució.
El Consell, en execució del mandat esmentat, va aprovar el Decret Llei 3/2010, de 4 de juny, de mesures urgents en matèria de retribucions en l'àmbit del sector públic valencià, a fi de traslladar, per al conjunt del personal al servici del sector públic valencià, la reducció salarial acordada per l'Estat.
En este context, la disposició addicional vuitena del mencionat Decret Llei 3/2010, de 4 de juny, del Consell, establix que el Consell, mitjançant acord i en el termini de 15 dies des de l'entrada en vigor del decret llei esmentat, procedirà a donar publicitat a les taules retributives aplicables al personal inclòs en l'àmbit subjectiu de l'article 24 de la Llei 13/2009, de 29 de desembre, de Pressupostos de la Generalitat per a l'exercici 2010.
Per tot això, d'acord amb l'article 29.4 de l'Estatut d'Autonomia de la Comunitat Valenciana i a proposta del conseller d'Economia, Hisenda i Ocupació, el Consell
ACORDA
Donar publicitat, per mitjà de l'annex, a les quanties de les retribucions que, amb efectes d'1 de juny de 2010, s'aplicaran al personal al servici del sector públic valencià, en els termes del que disposa el decret llei 3/2010, de 4 de juny, del Consell.
València, 11 de juny de 2010
El vicepresident primer i secretari del Consell,
VICENTE RAMBLA MOMPLET